ভারতের প্রত্যাঘাত এড়াতে অসামরিক বিমানকে ঢাল

নয়াদিল্লি: ভারত (India) আকাশপথ বন্ধ ছিল, পাকিস্তান (Pakistan) খুলে রেখেছিল। অসামরিক যাত্রীদের বিমান রেখে ঢাল করে ভারতের হাত থেকে বাঁচতে চাইছে পাকিস্তান। শুক্রবার ‘অপারেশন সিঁদুর’ (Operation Sindoor) নিয়ে বিদেশ মন্ত্রকের তৃতীয় দিনের সাংবাদিক বৈঠকে জানালেন সোফিয়া কুরেশি এবং ভারতীয় বায়ুসেনার উইং কম্যান্ডার ব্যোমিকা সিং। গোটা বিষয়টা প্রমাণ দিয়ে ভারতের তরফে দেখা হয়েছে।

কর্নেল কুরেশি এবং ভারতীয় বায়ুসেনার উইং কম্যান্ডার সিং জানিয়েছেন, পঞ্জাব সেক্টরে যখন হাইডিফেন্স এয়ার অ্যালার্ট ছিল, সেইসময় অসামরিক বিমান চলাচলের জন্য ভারতের দিকে আকাশপথ পুরোপুরি বন্ধ করে দেওয়া হয়েছিল। কিন্তু করাচি থেকে লাহোরের মধ্যে সেইসময় অসামরিক বিমান চালানো হচ্ছিল। এক কথায় বোঝানো হল পাকিস্তান নিজেদের স্বার্থে যে কাউকে ব্যবহার করতে পারে।

আরও পড়ুন: ফের পাকিস্তানের ড্রোন হামলার চেষ্টা ব্যর্থ করল ভারত, তছনছ ১৬ টা শহর

পহেলগাম কাণ্ডের ১৫ দিনের মাথায়, পাক অধিকৃত কাশ্মীর এবং পঞ্জাব প্রদেশের ন’টি জঙ্গি ডেরায় হামলা চালিয়েছিল ভারতীয় সেনা। অপারেশন সিদুঁরের পরেই সব দেশের জন্য তাদের আকাশসীমা সম্পূর্ণ বন্ধ করেছিল পাকিস্তান। বর্তমানের পাকিস্তানে ভারতের উপর হামলা চালাচ্ছে। তার পাল্টা প্রত্যাঘাত করছে ভারত। ভারতের তরফে দাবি করা হয়েছে ভারত পাক সেনা ও নাগরিকদের উপর হামলা করেনি। শুধুমাত্র জঙ্গি ঘাঁটি ধ্বংস করা হয়েছে। ভারত-পাক সংঘাতের আবহেই পাকিস্তানের সব ক’টি বিমানবন্দর ফের চালু করে দিল সে দেশের প্রধানমন্ত্রী। পাকিস্তানের বিমানবন্দর নিয়ন্ত্রণ কর্তৃপক্ষের মুখপাত্র সাইফুল্লাহ খান শুক্রবার বলেছেন, ‘‘দেশের সমস্ত বিমানবন্দর খুলে দেওয়া হয়েছে। এই পরিস্থিতিতে পাকিস্তান অসামরিক বিমান রেখেছে, যাতে ভারতের প্রত্যাঘাতে সাধারণ নাগরিকরা ক্ষতিগ্রস্ত হলে বিশ্বের কাছে ভারতকে মিথ্যে প্রমানিত করতে সুবিধা হবে।

অন্য খবর দেখুন